Sylvia Sidney (8 Augustus 1910 – 1 Julie 1999) was 'n Amerikaanse aktrise. Sy is bekend vir haar rolle in die rolprente Blood on the Sun (1945),Summer Wishes, Winter Dreams (1973), Beetlejuice (1988) en Mars Attacks! (1996). Sidney is gebore as Sophia Kosow in Die Bronx, New York, VSA. Haar vader, Victor Kosow, 'n Joodse immigrant uit Rusland, was 'n klerehandelaar. Haar ma Rebecca, née Saperstein, was van Roemeens-Joodse afkoms. Haar ouers is in 1915 geskei toe sy vyf jaar oud was, en sy is deur haar stiefpa, Sigmund Sidney, 'n tandarts, aangeneem. Haar ma het 'n kleremaker geword en haar naam na Beatrice Sidney verander. Sylvia ( nou onder die van Sidney) het op 15-jarige ouderdom 'n aktrise geword. In 1921 het sy aan die Theatre Guild School of Acting, Manhattan begin studeer. Gedurende hierdie tydperk verskyn sy in verskeie skoolproduksies. Nadat sy aan die Theatre Guild School of Acting gegradueer het, het sy op 16-jarige ouderdom haar professionele verhoogdebuut gemaak.